Title: พระราชกฤษฎีกา ว่าด้วยปริญญาในสาขาวิชา  อักษรย่อสำหรับสาขาวิชาครุยวิทยฐานะและเข็มวิทยฐานะของมหาวิทยาลัยเชียงใหม่ (ฉบับที่ 3) พ.ศ. 2524

พระราชกฤษฎีกา

พระราชกฤษฎีกา
ว่าด้วยปริญญาในสาขาวิชา  อักษรย่อสำหรับสาขาวิชา
ครุยวิทยฐานะและเข็มวิทยฐานะ
ของมหาวิทยาลัยเชียงใหม่ (ฉบับที่ ๓)
พ.ศ. ๒๕๒๔

ภูมิพลอดุลยเดช ป.ร.
ให้ไว้ ณ วันที่ ๑
พฤศจิกายน พ.ศ. ๒๕๒๔
เป็นปีที่ ๓๖
ในรัชกาลปัจจุบัน

                   พระบาทสมเด็จพระปรมินทรมหาภูมิพลอดุลยเดช  มีพระบรมราชโองการโปรดเกล้า ฯ
ให้ประกาศว่า

                   โดยที่เป็นการสมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชา
อักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยเชียงใหม่

                   อาศัยอำนาจตามความในมาตรา
๑๕๙ ของรัฐธรรมนูญแห่งราชอาณาจักรไทย กับมาตรา ๔๓ และมาตรา ๔๗
แห่งพระราชบัญญัติมหาวิทยาลัยเชียงใหม่ พ.ศ. ๒๕๑๒  จึงทรงพระกรุณาโปรดเกล้า ฯ
ให้ตราพระราชกฤษฎีกาขึ้นไว้ ดังต่อไปนี้

                   มาตรา ๑  พระราชกฤษฎีกานี้เรียกว่า  "พระราชกฤษฎีกาว่าด้วยปริญญาในสาขาวิชา
อักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยเชียงใหม่ (ฉบับที่
๓) พ.ศ. ๒๕๒๔"

                   มาตรา ๒[๑] 
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

                   มาตรา ๓  ให้เพิ่มความต่อไปนี้เป็น (๘) (๙) (๑๐)
และ (๑๑) ของมาตรา ๔  แห่งพระราชกฤษฎีกาว่าด้วยปริญญาในสาขาวิชา
อักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยเชียงใหม่  พ.ศ. ๒๕๒๒  ซึ่งแก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชา
อักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยเชียงใหม่
(ฉบับที่ ๒) พ.ศ.๒๕๒๓
                   "(๘)  สาขาวิชาการบัญชี มีปริญญาสามชั้น คือ

(ก)  เอก เรียกว่า  "บัญชีดุษฎีบัณฑิต" ใช้อักษรย่อ
"บช.ด."

(ข)  โท เรียกว่า  "บัญชีมหาบัณฑิต" ใช้อักษรย่อ
"บช.ม."

(ค)  ตรี เรียกว่า  "บัญชีบัณฑิต" ใช้อักษรย่อ
"บช.บ."
                    (๙) 
สาขาวิชาการบริหารธุรกิจ 
มีปริญญาสามชั้น คือ

(ก)  เอก เรียกว่า  "บริหารธุรกิจดุษฎีบัณฑิต"
ใช้อักษรย่อ "บธ.ด."

(ข)  โท เรียกว่า  "บริหารธุรกิจมหาบัณฑิต" ใช้อักษรย่อ
"บธ.ม."

(ค)  ตรี  เรียกว่า "บริหารธุรกิจบัณฑิต" ใช้อักษรย่อ
"บธ.บ."
                    (๑๐) 
สาขาวิชารัฐศาสตร์ 
มีปริญญาสามชั้น คือ

(ก)  เอก เรียกว่า  "รัฐศาสตร์ดุษฎีบัณฑิต" ใช้อักษรย่อ
"ร.ด."

(ข)  โท เรียกว่า  "รัฐศาสตร์มหาบัณฑิต" ใช้อักษรย่อ
"ร.ม."

(ค)  ตรี เรียกว่า  "รัฐศาสตร์บัณฑิต" ใช้อักษรย่อ
"ร.บ."
                    (๑๑) 
สาขาวิชาเศรษฐศาสตร์ 
มีปริญญาสามชั้น คือ

(ก)  เอก เรียกว่า  "เศรษฐศาสตร์ดุษฎีบัณฑิต"
ใช้อักษรย่อ "ศ.ด."

(ข)  โท เรียกว่า  "เศรษฐศาสตร์มหาบัณฑิต"
ใช้อักษรย่อ "ศ.ม."

(ค)  ตรี เรียกว่า  "เศรษฐศาสตร์บัณฑิต" ใช้อักษรย่อ
"ศ.บ."

ผู้รับสนองพระบรมราชโองการ
   พลเอก ป. ติณสูลานนท์
       นายกรัฐมนตรี

หมายเหตุ :- เหตุผลในการประกาศใช้พระราชกฤษฎีกาฉบับนี้
คือ เนื่องจากนักศึกษามหาวิทยาลัยเชียงใหม่ สาขาวิชาการบัญชี
สาขาวิชาการบริหารธุรกิจ สาขาวิชารัฐศาสตร์ และสาขาวิชาเศรษฐศาสตร์ 
ที่สำเร็จการศึกษาแล้วจะได้รับปริญญาศิลปศาสตร์บัณฑิต โดยใช้อักษรย่อว่า
"ศศ.บ." และต่อท้ายด้วยวงเล็บสาขาวิชาดังกล่าว ทำให้เกิดปัญหาในทางปฏิบัติหลายประการ
เช่น ทำให้หน่วยงานต่าง ๆ เข้าใจในด้านความรู้ความสามารถของนักศึกษามหาวิทยาลัยเชียงใหม่
ว่าปริญญาดังกล่าวไม่เป็นไปตามหลักสูตรการศึกษา และไม่เป็นการสอดคล้องกับมหาวิทยาลัยอื่นๆ
 สมควรแก้ไขชื่อปริญญาและอักษรย่อสำหรับสาขาวิชาดังกล่าวให้สอดคล้องกับลักษณะวิชาที่ศึกษา
 จึงจำเป็นต้องตราพระราชกฤษฎีกานี้

                                                               ธิดาวรรณ/แก้ไข

๘ ตุลาคม ๒๕๔๕

[๑]
 ราชกิจจานุเบกษา เล่ม        
/ ตอนที่ ๑๘๙ /ฉบับพิเศษ หน้า ๑/ ๑๖ พฤศจิกายน ๒๕๒๔